
Bacchides  Plauti  cum  nuper  aliquot  adulescentulis  enarrabam,  praeter  argumentum 
fabulae  quod  in  paucis  atticissat,  ita  ut  barbari  poetae  virtutes  et  vitia  prorsus  paene  Menandrei 
exemplaris  lepida  venustate  et  festiva  elegantia  obscuratae  sint,  inprimis  animos  nostros  in  se 
adverterunt  retractationis  quam  haec  comoedia  experta  est  vestigia  luculenta.  Nulla  sane  ex 
his  quas  Plautinas  esse  fabulas  credimus  immunis  fuit  ab  ea  immutandi  libidine  quae  cum 
scaenicis  actionibus  certa  neque  evitabili  necessitate  est  coniuncta,  neque  eorum  hominum  qui 
primi  harum  fabularum  corpora  legentium  in  usum  conseruerunt  atque  ex  variis  et  inter  se  nimis 
quam  discrepantibus  exemplaribus  composuerunt  studio  quantumvis  religioso  potuit  omnino 
contingere,  ut  omnia  quae  importuna  histrionum  licentia  inflixit  vulnera  sanarent  — attamen 
nescio  an  in  nulla  Plauti  fabula  infelicius  eis  res  cesserit  quam  in  Baccliidibus.  Qui  autem 
nostra  aetate  in  Bacchidiun  sordibus  emaculandis  operam  posuerunt  salutarem  duoviri  in  omne 
aevum  mansurae  memoriae,  Godofredus  Hermannus  et  Fridcricus  Ritschclius,  ei  hoc  emen- 
dationis genus,  ab  Osanno  solita  sibi  artis  rerumque  turpi  ignorantia  temere  attrectatum,  iusto 
cautiores  reformidarunt.  Ita  factum  est,  ut  haud  paucis  locis  panni  a Sullanae  Ciceronianaeque 
aetatis  scaenicis  adsuti  usque  ad  hunc  diem  intacti  remanserint,  quorum  aliquot  iam  retexere 
conabor:  atque  faciam  initium  a nobilissimo  illo  Chrysali  cantico,  cuius  verba  subiciam. 

CHRYSALYS 


925  Atrides  duo  fratres  cluent 
fecisse  facinus  inaxumum. 

Cum  Priami  patriam  Pergamum 
divina  moenitum  manu 
armis  equis  exercitu  atque 
eximiis  bellatoribus 
cum  mille  numero  navium 
decumo  anno  post  subegerunt, 
non  f pedibus  termento  fuit, 
praeut  ego  erum  expugnabo  meum 
sine  classe  sineque  exercitu 
930/(  et  tanto  numero  navium. 

932  nunc  huc  priusquam  senex  venit 
lubet  lamentari  dum  exeat: 

0 Troia,  o patria,  o Pergamum 
o Priame  periisti  senex, 
qui  misere  male  mulcabere 
quadrigentis  Philippis  aureis. 

935  Nam  ego  has  tabellas  obsignatas  consignatas  quas  fero 
non  sunt  tabellae,  set  equos  quem  misere  Achivi  ligneum; 

Epiust.  Pistoclerus:  ab  eo  haec  sumptae;  Mnesilochus  Sinost 
relictus:  ellum  non  in  busto  Achilli  set  in  lecto  accubat; 

Bacchidem  habet  secum,  illo  olim  v.v<^>  habuit  ignem  qui  signum  daret : 

940  nunc  ipsum  exurit;  ego  sum  Vlixes,  quoius  consilio  haec  geruntur; 

tum  quae  hic  insunt  scriptae  litterae,  hoc  in  equo  insunt  milites 
armati  atque  animati  probe;  ita  res  successit  mi  usque  adhuc. 

Atque  hic  equos  non  in  arcem,  verum  in  arcam  faciet  impetum: 

944  exitium  excidium  exlecebra  fiet  hic  equos  hodie  auro  senis. 

931  cepi  expugnavi  amanti  erili  filio  aurum  ab  suo  patre. 

925  atri  das  duos  Bn  928  in  illo  cum  libri  ijuod  correxi , ot  mille  Beckerns  929  non  peius  Kampmann, 

an  non  penitus?  tormento  fuit  B/>  tormentorii  it  C,  termento  ex  Festo  p.  363  Termentum  pro  oo  quod 
nunc  dicitur  detrimentum  utitur  Plautus  in  Bacchidibus.  992  priusquam  huc  libri,  correxit  Ititschelius. 

997  sumpta  libri  ijuoil  correxi  998  set  lecto  ( !)  939  ut  ow  lilni  940  Hunc  libri  nunc  Gnyetus 

hanc  gerunt  <’/)  1/41  trochaicum  feci  hic  sunt  libri  i/uotl  correxi  942  meliusquo  libri  mi  usque  Bothins 

indi  n vermi  H44  Anibroninni  scriptura  suppetit.  944  excidium  exitium  BCD 

953  Ilio  tria  fuisse  audivi  fata,  quae  illi  fuere  exitio: 

signum  ex  arce  si  perisset:  alterum  autemst  Troili  mors: 

955  tertium  quom  portae  Phrygiae  limen  superum  scinderetur; 
paria  item  tria  eis  tribus  sunt  fata  nostro  huic  Ilio. 

Nam  dudum  primo  ut  dixeram  nostro  seni  mendacium 

958  et  de  hospite  ot  de  auro  et  de  lembo,  ibi  signum  ex  arce  iam  abstuli : 
962  ibi  vix  me  exsolvi,  atque  id  periclum  adsimulo  Vlixem  ut  praedicant 

cognitum  ab  Helena  esse  proditum  Hecubae,  set  ut  illini  ille  se 
blanditiis  exemit  et  persuasit  se  ut  amitteret, 

965  item  ego  dolis  me  illo  extuli  e periclo  et  decepi  senem. 

959  Iam  duo  restabant  fata  tunc  nec  magis  id  ceperam  oppidum. 

960  Post  ubi  tabellas  ad  senem  tetuli,  ibi  <^o> occidi  Troilum: 

966  ibi  cum  magnifico  milite,  urbis  verbis  qui  inermus  capit, 
conflixi  atque  hominem  reppuli,  dein  pugnam  conserui  seni : 
eum  ego  adeo  uno  mendacio  devici,  uno  ictu  extempulo 

cepi  spolia,  is  nunc  ducentos  nummos  Philippos  militi, 

970  quos  dare  se  promisit,  dabit. 

Nunc  alteris  etiam  ducentis  usus  est  qui  dispensentur, 

Ilio  capto  ut  sit  mulsum  qui  triumphent  milites. 

Set  Priamus  hic  multo  illi  praestat,  non  quinquaginta  modo, 
quadrigentos  filios  habet  atque  quidem  omnis  lectos  sine  probro : 

975  eos  ego  hodie  omnis  contruncabo  duobus  solis  ictibus. , 


945  — Nostro  seni  stolido  ei  profecto  nomen  facio  ego  Ilio; 

— miles  Menelaust,  ego  Agamemno:  idem  Ylixes  Lartius; 

— Mnesiloelmst  Alexander,  qui  erit  exitio  rei  patriae  suae: 

— is  Helenam  abduxit,  quoia  caussa  nunc  facio  obsidium  Ilio. 

— - Nam  illi  itidem  Vlixem  audivi,  ut  ego  sum  fuisse  et  audacem  et  malum: 

950  — doli  ego  deprensus  sum , ille  mendicans  paene  inventus  interit, 

— dum  illic  exquirit  fata  illorum:  adsimiliter  mi  hodie  optigit. 

952  — Vinctus  sum,  set  dolis  me  exemi,  item  ille  se  servavit  dolis. 

961  — quom  censuit  Mnesiloclmm  cum  uxore  esse  dudum  militis. 

946  sum  add.  Hermannus  947  exitium  BCD  948  si  Helenam  A 949  illic  eidem  audivi 
Ulixem  BCD  950  dolis  libri,  corr.  Acidalius  prensus  A interiit  libri  951  dum  ibi  libri  quod 

correxi  facta  BaDa,  facta  exquirit  Iliorum  Ritschelius  (Iliorum  Gulielmus)  acsimiliter  B autsimiliter  C 

952  me  om  BCD  se  ille  libri,  corr.  Hermannus  953  forent  BCD  954  etiamst  libri,  corr.  Bothius. 

955  forte  libri  956  nostra  libri,  corr.  Meursius  959  tum  BCD  960  detuli  libri,  corr.  Acidalius 
ego  add.  Hermannus  963  olim  libri  illini  Muellerm  (PL  Pr.  172.)  965  expuli  libri  966  ibi 

scripsi:  poste  CD  postea  B 967  confixit  BDC  974  equidem  libri. 

Nunc  Priamo  nostro  sist  quis  emptor,  comptionalem  senem 

vendam  ego,  venalem  quem  habeo  extemplo  ubi  oppidum  expugnavero. 

Set.  Priamum  adstantem  eccum  ante  portam  video:  adibo  atque  adloquar. 

977  liabcbo  CD  978  videbo  BCI) 

Quod  initium  huius  cantici  per  dimetros  iambicos  discripsi,  id  eo  feci  consilio,  ut 
appareret  quam  vim  certum  illud  discrimen  haberet  quo  volgarium  octonariorum  conformationem 
ab  eorum  discrepare  modulatione  qui  in  canticis  usurparentur  primus  nisi  fallor  intellexit  Bergkius 
(ind.  lect.  Halens.  186%  p.  11).  GHermannus  enim  Plautum  temere  octonarios  iambicos  modo 
asynartetorum  more  ex  duobus  quaternariis  copulasse,  modo  per  iamborum  octuplicatorum  decursum 
sine  ullo  vocis  interstitio  fluere  voluisse  crediderat,  ita  ut  poeta  non  certo  stabilique  consilio 
sed  fluxo  casu  utriusvis  generis  electionem  regi  passus  esset:  quod  non  minus  abhorret  ab  ea 
artis  metricae  sollertia  quam  infuisse  Plauto  credimus,  quam  ab  ipsa  quantum  perspicere  mihi 
videor  rei  veritate.  Immo  plerumque  parilis  generis  octonarios  iterabat  raroque  eorum  perpe- 
tuitatem alterorum  admixtione  turbavit,  id  quod  optime  ex  Amphitruone,  quae  fabula  omnino 
horum  versuum  crebritate  insignis  est,  sicut  post  demonstrabimus,  disci  potest  confirmaturque 
Asinariae  octonariis  (vs.  830 — 859)  qui  omnes  diaeresi  carent,  id  quod  Muellerus  quoque  animad- 
vertit (Plaut.  Pros.  p.  617).  lam  vero  si  eos  versus  qui  asynartetorum  iitu  in  duas  partes 
aequabiles  dirimi  possunt  dimetris  discribimus,  ea  notatione  ipsius  poetae  nos  exsequi  consilium 
duplici  statuo  motus  ratiocinatione.  Ipsa  enim  haec  dimetrorum  notatio  etiamnunc  hinc 
illinc  in  bonis  libris  servata  est,  vellit,  ut  aliquot  exemplis  defungar,  in  Mercatoris  v.  133  sq. 
senarium  Quae  te  malae  res  agitant ? AC.  multae,  ere,  te  atque  me,’  excipiunt  tres  quaternarii 

CH.  quid  est  negoti?  AC.  periimus. 

CH.  principium  <A/>  inimicis  dato. 

AC.  at  tibi  sortito  id  optigit. 

oademque  elici  potest  ex  Veteris  scriptura  in  Menaeclnn.  v.  1004  sq. 

0 facinus  indignum  et  malum,  epidamnii  cives  erum 

Meum  liic  in  pacato  opulo  luciderupier  in  via  qui  liberat  vos  venerit 
quae  indicio  est  in  archetypo  exaratos  fuisse  dimetros  hosco: 

0 facinus  indignum  et  malum, 

Epidamnii  cives,  erum 
meum  hic  in  pacato  oppido 
luci  derupier  in  via, 
qui  liber  ad  vos  venerit. 

quos  non  agnovisse  miror  Brixium,  {pii  altero  eiusdem  fabulae  loco  (vs.  120  sq.)  Veteris 
vestigia  primum  dimetrum  separantis  recto  secutus  edidit: 

Quando  ego  tibi  ancillas  penum 
lanam  aurum  vestem  purpuram 

bono  praebeo  nec  quidquam  eges, 
malo  cavebis  si  sapis: 
virum  observare  desines. 

Verum  ne  haec  ex  eius  demum  librarii  qui  Veterem  codicem  exaravit  neglegentia  repetamus 
insigni  vetamur  errore  in  Stichi  vs  282  commisso  atque  Ambrosiaco  libro  cum  archetypo 
Palatinorum  communi.  Is  enim  versus  in  utriusque  recensionis  exemplaribus  sic  fertur: 

282  eraeque  egenti  subveni  benefacta  maiorum  tuum  (vel  tuorum) 
quae  misera  in  expectatione  est  Epignomi  adventum  viri. 

Alterum  hemistichium  ex  versu  303 

eramque  ex  maerore  eximam,  benefacta  maiorum  meum 


exaugeam 

huc  irrepsit.  Huius  erroris,  inde  fortasse  nati  quod  archetypi  utriusque  recensionis  librarius 
voluminis  columnam  unam  quae  quadragenis  circiter  versibus  constitit  omisit  et  a fine  decimae 
e.  c.  columnae  ad  initium  duodecimae  transilivit,  caussa  probabilis  vix  ulla  excogitari  potest, 
nisi  iambicos  octonarios  quibus  canticum  illud  ex  parte  constat  per  dimetros  divisos  fuisse  statuas. 

Sed  multo  gravius  est  quod  hos  dimetros  ad  eius  praecepti  normam  direxit  Plautus,  quod 
et  in  iambicis  senariis  octonariisque  et  trochaicis  septenariis  modulandis  secutus  est,  ut  in 
fine  versuum  penultima  sedes,  id  est  senariorum  quinta,  septenariorum  sexta*)  septimaque 
octonariorum,  spondeo  vel  vicariis  spondei  pedibus  trisyllabis  expleretur.  Ea  lex  quibusnam 
circumscripta  sit  exceptionibus  nuper  accuratissime  persecutus  est  Luchsius;  quas  si  dimetris 
quoque  concesseris,  nusquam  fere  illius  praecepti  severitatem  violatam  esse  apparebit.  Hinc 
igitur  colligere  licet  Plautum  diaeresi  octonariorum  non  solum  ordines  sed  versus  ipsos  finire 
voluisse,  et  quotiescumque  aut  octonarii  plures  ad  hanc  normam  facti  perpetua  serie  sese 
excipiant  aut  singuli  canticis  immixti  sint,  eos  in  dimetros  necessario  esse  dirimendos.  Nam 
quod  aliquis  obverti  possit  eadem  lege  etiam  septenariorum  iambicorum,  qui  quidem  diaeresin 
patiantur  neque  caesurae  leges  sequantur,  pedem  contineri  tertium  — neminem  autem  eo  pro- 
cessurum ut  septenarios  quoque  per  syzygias  dimetris  acatalectis  et  catalecticis  discripturus  sit  — 
ei  argumento  propterea  nimium  tribuere  nolim,  quod  poetae  Latini  septenariorum  usum  excultum 
ex  Graecorum  arte  et  doctrina  adsciverunt,  octonarios  vero  ipsi  invenisse  videntur,  nisi  quis 
fallacibus  Hephaestionis  testimoniis  decipi  se  patietur.  Itaque  non  vereor  id  facere,  quo  iam  Her- 
manni  inclinabat  sententia  [el.  d.  m.  p.  103],  qui  Plautum  dimetris  continuis  usum  esse  non 
fuit  negaturus,  nisi  plerumque  oratio  ita  composita  esset  ut  sententia  octonis  pedibus  finiretur, 
et  fere  ubique  etiam  huiusmodi  versus  admiscerentur  quos  aperte  octonarios  esse  fatendum  esset. 
At  prioris  argumenti  vis  ea  re  elevatur  quod  quaternis  quoque  pedibus  plerumque  sententiarum 
ordines  et  membra  finiri  vel  ex  iis  quae  ex  Bacchidum  scaena  adposui  exemplis  elucet;  iisdem 
docetur  Hermannum  spuriorum  versuum  auctoritate  deceptum  esse.  Nam  octonarium  qui  dime- 
trorum seriem  interrumpit 


*)  Ita  enim  brevitatis  caussa  huius  legis  formulam  complecti  malo,  cum  praesertim  vetustiorem  Romanorum 
doctrinam  tetrametros  hos  catalecticos  ex  pedibus  singulis  solidisque  conseruisse  ipsa  septenariorum  appollatio 
doceat,  a Cicerone  [tuse.  I 44]  Varroneque  [ap.  Diomedem  p.  515]  et  ab  eo  metrico  antiquo  cui  debentur  quae 
apud  Censorinum  qui  fertur  extant  [p.  95,  14  Iahn.]  solis  opinor  adhibita. 

Cepi  expugnavi  amanti  erili  filio  aurum  ah  suo  patre 
misellae  deberi  interpolatoris  fraudi  patet;  Chrysallis  a Nicobulo  id  aurum  quo  filio  erili  opus  est 
nondum  extricavit,  sed  in  eo  ipso  est  ut  stolido  seni  verba  det.  Ileque  quod  praecedit  futurum 
‘praeut  ego  erum  expugnabo  meum’  cum  perfectis  ‘cepi  expugnavi’  conciliari  potest.  Hac  igitur 
expuncta  interpolatione  iam  reliqui  XVIII  dimetri  aequabili  cursu  fluunt.  Similem  dimetrorum 
seriem  perpetuam  habes  in  Amphitruonis  actus  quinti  initio  (1053  -1076);  ibi  Bromia  ancilla 
prodit  lamentabunda,  improvisum  Alcumenae  partum  conquerens,  inciditque  in  erum  Amphi- 
truonem  semimortuum  pro  foribus  iacentem.  Totum  hoc  canticum  sic  discribendum  censeo: 
1053  Spes  atque  opes  vitae  meae 
iacent  sepultae  in  pectore, 
neque  ullast  confidentia 
iam  in  corde  quin  amiserim. 

1055  Ita  mihi  videntur  omnia 

mare  terra  caelum  consequi, 
iam  ut  opprimar,  ut  enicer. 

Me  miseram : quid  agam  nescio. 

Ita  tanta  mira  in  aedibus 
sunt  facta : uac  miserae  mihi. 

Animo  malest:  aquam  velim: 
corrumpta  sum  atque  absumpta  sum : 
caput  dolet:  neque  audio 
neque  oculis  prospicio  satis. 

1060  Nec  me  miserior  fominast 

neque  ulla  videatur  magis. 

Ita  erae  meae  hodie  contigit: 
nam  ubi  partuis  deos  sibi  invocat 

Strepitus  crepitus  sonitus  tonitrus:  subito  ut  propere  ut  valide  tonuit. 

Vbi  quisque  institerat  concidit  crepitu:  ibi  nescioquis  maxuraa 
Voce  exclamat:  ‘Alcumena,  adest  auxilium,  ne  time: 

1065  Kt  tibi  et  tuis  propitius  caeli  cultor  advenit.' 

Exurgite,  inquit,  qui  terrore  meo  occidistis  prae  metu. 

Vt,  iaeui  oxurgo:  ardore  censui  aedis:  ita  tum  confulgebant. 

Ibi  me  inclamat  Alcumena:  iam  ea  res  me  horrore  adficit. 

Erilis  praovertit  motus: 
adeurro  ut  sciscam  quid  velit: 

1070  atque  illam  geminos  filios 
pueros  peperisse  conspicor: 
neque  nostrum  quisquam  sensimus 


9 


quom  peperit,  neque  providimus. 

Set  quid  hoc?  quis  hic  est  senex  qui  ante  aedis  nostras  sic  iacet? 
numnam  hunc  percussit  luppiter? 
credo  edepol:  nam  pro  luppiter, 
sepultust  quasi  sit  mortuus. 

1075  Ibo  ut  cognoscam  quisquis  est. 

Amphitruo  hic  est  quidem  erus  meus. 

Amplhtruo.  AM.  Perii  BK.  Surge  AM.  Interii  BR.  cedo  manum.  AM.  Quis  me  tenet? 

BR.  Tua  Bromia  ancilla.  AM.  Timeo  totus,  ita  me  increpuit  luppiter. 

Hinc  qui  sequuntur  octonarii  usque  ad  v.  1085  diaeresi  carent  omnes,  utpote  diverbio 
inter  Bromiam  et  Amphitruonem  sic  aptiores.  Canticum  vero  Bromiae  tripertitum  est:  dimetros 
iambicos  XVIII  excipiunt  varii  generis  tetrametra,  anapaestica , iambica,  trochaica  artiticiose 
inter  se  nexa,  quibus  mira  numinis  divini  species  depingitur;  claudunt  rursus  dimetri  iambici  inter- 
misso septenario  trochaico,  quo  subita  Amphitruonis  iacentis  agnitio  praeparatur,  bifariam  divisi. 

Satis  iam  evicisse  mihi  videor  Plautum  dimetris  continuis  usum  osse:  alia  exempla 
promam  ubi  praecepta  ad  quae  hos  versus  conformaverit  accuratius  indicavero.  Atque  prima 
iubet  lex,  quemadmodum  supra  iam  significavi,  a tertia  sede  dimetrorum  exulare  iambum 
purum,  nisi  aut  versus  finiatur  cretico  vocabulo  vel  diiambico  vel  polysyllabo,  aut  iambo  illo 
penultimo  vocabulum  mensurae  paeonicae  p ^ ^ -J  terminetur,  cui  legi  itidem  subiecta  sunt  ei 
dimetri  quibus  septenariorum  dumtaxat  qui  diaeresi  dissecantur  membrum  anterius  continetur. 
Quapropter  iam  de  universis  et  de  huius  generis  dimetris  et  de  eis  quibus  suus  constat  pes 
et  caput  agam  promiscue.  Hanc  autem  legem  duo  solummodo  ex  iis  quos  fere  quinquaginta 
supra  exhibui  ex  Bacehidibus  et  Amphitruone  versus  migrare  videntur:  Bacch.  932  in  libris 
turpiter  hians : nunc  priusquam  huc  senex  venit , cui  aut  cum  Ritschelio  transponendi  artificio 

nunc  luic  priusquam  senex  venit 
aut  cum  Wilamowitzio  additamento  voculae 

nunc  prius  quam  huc  senSx  noster > venit 

succurrere  licet.  Idem  in  Ampli.  1058:  animo  malest,  aquam  velit  mendum  insidet,  quod  acua 
trisyllaba  clui  potest,  quam  pronuntiandi  rationem  a Lucretio  ex  sermone  volgari  quantumvis 
raro  adscitam  quominus  in  cantico  Plautino  tolerabilem  esse  statuamus  ne  iis  quidem  quae 
Ritschelius  (Opusc.  II  p.  604  sq.)  contra  Lachmannum  (ad  Lucr.  p.  379)  monuit  prohiberi  videmiuv 
Neque  difficiliore  negotio  expediri  possunt  si  qua  in  reliquis  fabulis  normae  severitatem  eludere 
videntur,  quae  iam  per  omnes  deinceps  comoedias  Plautinas  exsequi  longum  est:  aequis  indicibus 
satis  facient  quae  nunc  ex  aliquot  eis  fabulis  de  quarum  lectione  satis  constet  delibare  possum. 

Atque  in  Milite,  quae  fabula  octonariis  vel  quaternariis  iambicis  omnino  caret,  in 
septenariis  plus  ducentis  non  amplius  quam  septies  peccatum  esse  videtur.  Quamquam  ter 

365  falso  insimulavit.  PA.  em  tibi:  hic  mi  id  dixit  <utiquest>.  PH.  dixtin? 

398  PA.  Scin  te  perisse?  SC.  Nunc  quidem  domi  certost:  certa  res  est. 

902  AC.  Salve  architecte.  PA.  Salva  sis.  sed  dic  mihi  ecquid  hic  te 

satis  excusationis  et  a personarum  mutatione  et  a locutionum  Lem  ti/u  '■nunc  quidem'  '•salva  sis 
sollemnitate,  qua  in  unum  quasi  coaluerunt  vocabulum,  paratum  est.  In  reliquis  ve  o quattuor 
exemplis  editorum  culpa  qui  hac  lege  artem  Plautinam  regi  ignorabant  iambi  vitiosi  admissi 
sunt,  videlicet: 

874  rem  omnem  Acroteleutium  tibi  tibique  una  Milphidippa. 
sic  Camerarius:  acreteli  tibi  ut  unum  (utium  CD)  tibiq.  libri,  unde  tibi  Acroteleutium  tibique  efficien- 
dum est,  quod  Studemundium  quoque  in  Stud.  lat.  I.  299  proposuisse  nunc  video. 

894  mala  nulla  mulier  est  . . . 

mala  mulier  est  B mala  milia  (nulla  D)  mer  est  CD;  mala  mulier  mers  est  elegans  Studemund i 
est  correctio. 

913  quem  < porro > ego  militi  darem  tuis  verbis.  AC.  vera  dicis 
sic  Ritschelius : quare  ego  B quem  ego  CD;  corrige  quem  darem  ego  < porro militi  tuis  verbis. 

401  atque  ut  tu  suspicatus  es  <te>  eam  vidisse  ausculantem 
sic  Ritschelius:  es  eam  BCD  eam  A ; Palatinorum  scriptura,  in  qua  es  corripitur  non  sollicitanda  est. 

In  Mostellaria  repugnare  videntur 

164  * . . tectus  qua  fui,  quam  mihi  Amor  et  Cupido 

in  pectus  perpluit  meum:  neque  iam  usquam  obtegere  possum, 
sed  perpluit  perfectum  est  producta  penultima  secundum  praeceptum  Varronis  de  1.  1.  IX  104. 

198  sq.  postremo  si  dictis  nequis  perduci  ut  vera  haec  credas, 

ex  factis  nosce  rem:  -ude,  <ego>  quae  sim  et  quae  fu  i ante, 
sic  Ritschelius  deleto  quod  ei  visum  erat  glossemate;  credas  mea  dicta  ex  factis  nosce  rem  vales 
libri,  quorum  scriptura  utique  retinenda  et  cum  Bothio  sic  distinguenda  est: 
postremo  si  dictis  nequis  perduci  ut  vera  haec  credas 
mea  dicta,  ex  factis  nosce  rem:  vide  quae  sim  et  quae  fui  ante. 

295  iam  ista  quidem  absumpta  res  erit;  dies  noctisque  estur,  bibitur. 
quidem  absumpta  quidem  res  libri ; corrige  iam  ista  qualem  res  absumpta  erit. 

244  pro  illius  capite  quod  dedi  numquam  aequo  id  bene  locassem, 
an:  pro  rapite  illius  quod  dedi,  ut  Pers.  36  pro  rapite  illius  pendam? 

Denique  in  cantico  altero 

325  oli  oh  ocellus  es  meus:  tuus  sum  alumnus,  mei  meum 


et 


328  sine  sine  cadere  me.  DE.  sino  CA.  set  <ne  sinc>  hoc  quod  mi  in  manust. 
non  sunt  iambici  sed  trochaici  versus ; priorem  eleganter  restituit  Bothius  scribendo  ‘o-o-ocellus' , 
neque  minus  convenit  Gallidamatis  balbae  ebrietati  proceleusmaticus  '•sine  sine  in  initio  sep- 
tenarii haudquaquam  insolentior. 

In  Trinummi  versibus  iambicis  admodum  raris  tamen  vitiosum  quaternarium  volgo 
admittunt  v.  255  raptores  panis  et  peni, 

at  totius  quae  proxime  antecedit  enumerationis  numeri  ita  constituendi  sunt,  ut  systema  tro- 
chaicum decem  metris  constans  claudat  versus  Rcizianus,  cuius  r,0oc  mirifice  sententiae  verborum 
convenit: 

Vestiplica,  unctor,  aiiri  custos,  flabelliferae,  sandaligerulae,  cantrices,  cistellatrices, 
nuntii,  renuntii,  raptores  panis  et  peni: 

tit  ipse  dum  illis  comis  est  inops  amator.*) 

Simile  octo  metrorum  systema  agnoscere  mihi  videor  paulo  post  in  vs.  285  sq.,  quos 
Ritschelius  in  proecdosi  iambicos  esse  voluerat,  in  altera  vero  editione  per  septenarios  trochaicos 
dimensus  est,  propter  exitum  — liabent  hiulca  gens  minus  probabiles.  Ego  sic  discribo : 

turbant  miscent  mores  mali,*  rapax  avarus  invidus:  sacrum  profanum,  publicum  pri- 
vatum habent  hiulca  gens. 

In  Stichi  scaena  prima  quos  effinxit  dimetros  Hermannus  versuum  notatione  quam 
tradunt  libri  omnino  spreta 

9 spero  quidem  et  volo,  set  hoc 
soror  crucior,  patrem  tuum  — 

12  civibus  ex  omnibus  probis  — 

15  tantos  apsentibus.  facit  — 

eos  vel  propter  vitiosos  iambos  tolerari  non  posse  iam  patet.  Neque  plus  negotii  facessunt  qui 
in  alterius  actus  initio  ab  editoribus  illati  sunt  errores.  Vel  ut  statim  versus  275 
suo  mintium  lepidum  attulit  quem  ego  nunc  meae  nuntiabo  erae 
coniectura  demum  labem  traxit:  librorum  scriptura  meae  erae  nuntiabo  ita  emendanda  est,  sicut 
idem  Hermannus  vidit , ut  sollemni  verborum  ordine  '■erae  meae ’ restituto  octonarius  evadat 
hypermeter,  quo  saepius  **)  in  canticis  transitor  ad  insequentes  numeros  trochaicos : 
suo  nuntium  lepidum  attulit  quem  ego  nunc  erae  meae  nuntiabo 
itaque  onustum  pectus  porto  laetitia  lubentiaque 
Eodem  artificio  usus  est  Plautus  in  vs.  290  sq.  qui  non  emendationem  sed  iustam  notationem 
flagitant  hanc: 

Set  tandem  opinor  aequiust  eram  mihi  esse  supplicem 
atque  oratores  mittere  ad  me  donaque  ex  auro  et  quadrigas 

qui  vehar:  nam  pedibus  ire  non  queo  - ergo  iam  revortar. 

*)  In  versu  qui  paullo  ante  legitur  242  quemque  nunc  fere  Ambrosianum  secuti  sic  restituere  solent: 
nam  qui  amat  quod  amat  quom  extemplo  <eius^>  saviis  perculsus  est 
(. savis  .sagittatis  percussas  est  BCD ) 

mirum  quod  nemodum  glossema  apertissimum  expulit.  Plauto  dignam  et  sententiam  et  voculationem  officimus 
scribendo 

nam  qui  amat  quod  amat  quom  extemplo  <lciu.sX-  -s-aviis  -sagittatus  est. 

**)  Sic  in  Amphitruone  v.  1067 

ut  iacui,  exsurgo : ardere  censui  aedis : ita  tum  confulgebant ; 
ibi  me  inclamat  Alcumena:  iam  ea  res  me  horrore  adficit. 
atque  in  Bacchidum  scaena  supra  proposita  vs.  971 

nunc  alteris  etiam  ducentis  usus  est  qui  dispensentur 
I lio  capto,  ut  sit  mulsum  qui  triumphent  milites. 

Ad  horum  igitur  auctoritatem  eiusdem  scaenae  versum  940  Veterem  secutus  octonarium  feci  hypermetrum: 
nunc  ipsum  exurit,  ego  sum  Vlixes  quoius  consilio  haec  geruntur, 
cum  reliquorum  librorum  eiusdem  recensionis  CIJ  scriptura  '■hanc,  gerunt’,  quae  quin  ‘hanc  rem  gerunt’  esse  voluerit 
non  dubito,  ex  errore  nata  et  interpolatione  fucata  sit.  Quo  facto  versus  qui  sequitur  (941)  lenissima  adhibita 
medicina,  qua  ‘hic  sunt’  in  ‘hic  insunt'  mutavi,  in  trochaicos  numeros  fuit  redigendus. 

Revertitur  igitur  Pinarium  atque  ab  aedibus  iam  recedit,  laetum  quem  allaturus  est  nuntium 
iactans,  quempropter  ipsam  dominam  adversum  sibi  ire  vel  oratores  cum  donis  ad  se  mittere 
aequius  esse  censet,  nam 

300  secundas  fortunas  decent  superbiae. 

quae  clausula  est  alterius  quasi  strophae  cantici  quadripertiti.  At  mox  animus  eius  vincitur 
erae  recordatione 

‘quae  misera  in  exspectatione  est  Epignomi  adventum*)  viri 
Itaque  iterum  retrorsum  revertitur : 

Set  tandem  quom  recogito:  qui  potuit  scire  haec  scire  me? 
non  enim  possum  quin  revortar,  quin  loquar,  quin  edissertem 
et  concitatissimo  cursu  ad  ianuam  redire  pergit,  nunc  iam  sua  ipsius  pernicitate  gloriabundus : 
contundam  facta  Talthybi  contemnamque  omnis  nuntios 
simulque  ad  cursuram  meditabor  ad  ludos  Olympios, 
ecce  iam  ad  finem  curriculi  pervenit  nimis  exigui: 

set  spatium  hoc  <me>  occidit:  brevis  curriculi  quam  me  paenitet! 
quid  hoc?  occlusam  ianuam  video:  ibo  et  pultabo  foros. 
occidit  brevest  curriculo  fere  libri ; quod  Ritschelius  posuit  oppido  brevist  curriculo  probam  efficit 
sententiam,  evertit  metrum,  cui  non  magis  consulitur  Acidalii  coniectura  spatium  hoc  (occidi!) 
brevest , cum  non  cadendi,  sed  caedendi  verbum  requiratur.  Quod  ego  haesitans  scripsi,  cum  ex 
mea  ipsius  tum  ex  Wilamowitzii  coniectura  natum,  meliori  cedat  invento  si  de  Ambrosiani 
scriptura  certius  constiterit. 

In  Mercatore  bis  peccatum  est 

v.  519  PA.  possum.  LY.  si  tenue  scis,  scio  te  uberius  posse  nere 


et 


538  etiam  cum  uxore  non  cubct  ? PA.  amabo  <te> , an  maritust  ? 
priori  versui  fortasse  a tribrevi  vocabulo  venia  parata  est:  in  altera  hauscio  an  uxori  corri- 
gendum sit.  In  Pseudolo  item  duo  refragantur  versus : 

914  PS.  Istiic  ego  iam  satis  scio.  SI.  Quid  ergo  quod  scis  me  rogas  ? 

PS.  At  hoc  volo  monere  te.  SI.  Monendus  ne  me  moneas, 
priorem  Ritschelius  ex  scriptura  Ambrosiani  ‘Istuc  ego  satis  scio'  et  Veteris  ‘ ipsus  ego  iam  satis 
scio'  perperam  conflavit:  cautius  Ambrosiani  fidem  si  sequemur  trochaicum  efficiemus  septena- 
rium. Alter  fortasse  ad  dimetrorum  catalecticorum  qui  statim  sequuntur 

PS.  nimis  tandem  abs  te  contemnor 
SI.  quippe  ego  te  ni  contemnam 
stratioticus  qui  homo  cluear  ? 

similitudinem  ita  leni  admissa  transpositione  refingendus  est: 


PS.  At  hoc  volo  te  monere  — 
SI.  monendus  ne  me  moneas. 


*)  Accusativus  atlmiium  quem  A/i  exhibent  minimo  sollicitandus  ost:  regitur  a substantivo  quod  verbi 
vim  nondum  omnom  exuit,  qualo  structurae  genus  nuper  Vahlcnus  vindicavit  Ennianae  Iphigeniae  versui 

astrologorum  signa  in  caelo  quid  Iit  observationis. 

Si  addidero  Menaech morum  exempla  iambi  vitiosi  quotquot  extent  editorum 
demum  ignoratione  in  versus  graviter  corruptos  esse  intrusa,  satis  iam  cavisse  mihi  videor  ne 
quis  temere  me  hoc  praeceptum,  quo  dimetrorum  pedem  penultimum  ad  penultimi  senariorum 
septenariorumque  similitudinem  retardatum  esso  statui,  finxisse  opinetur. 

Haec  vero  consuetudo  sicut  abhorret  a Graecorum  arte,  ex  quo  tamen  fonte  hoc 
metrorum  genus  in  poesin  lati  nam  deductum  esse  consentaneum  est,  ita  vel  longius  ab  exempli 
severitate  recesserunt  Romani  in  ea  quam  ultimo  dimetrorum  pedi  concessam  esse  voluerunt 
libertate.  Etenim  Graeci  hos  vix  aliter  ac  per  systemata  conseruisse  videntur,  ut  ab  singulorum 
dimetrorum  exitu  per  svnaphiae  leges  et  anceps  syllaba  et  hiatus  excluderetur : Plautus,  praeter- 
quam quod  ad  septenariorum  similitudinem  binos  dimetros  saepe  ita  coniugavit  ut  diaeresi 
neglecta  neque  observata  quarti  iambi  puritate  unius  versus  octonarii  speciem  efficeret,  etiam 
eis  quos  singillatim  congregavit  tantum  indulsit  licentiae,  ut  ultimam  syllabam  et  ancipitem  esse 
neque  cum  insequenti  vocali  coalescere  pateretur  (cf.  Bacch.  930a  933a  934a).  Quamquam  non 
tam  sibi  constans  fuit  ut  non  aliquoties  binos  synaphiae  quodam  genere  copularet,  velut 
Bacch.  927  armis  equis  exercitu  atque 
eximiis  bellatoribus 

Ampli.  189  extincto  duello  maxumo  atque 
internecatis  hostibus 
ib.  193  praeda  atque  agro  adoreaque 
adfecit  popularis  suos 
ib.  210  sese  igitur  summa  vi  virisque 
eorum  oppidum  oppugnassere 
ib.  216  haec  ubi  legati  pertulere 
Amphitruo  e castius  ilico 
Stich.  282  quae  misera  in  expectatione 
est  Epignomi  adventum  viri 

Admittitur  igitur  synaloepha  eadem  inconstantia  qua  etiam  in  trochaicorum  versuum 
diaeresi  hiatus  licentiam  modo  concedi  modo  evitari  nota  res  est.  Hanc  libertatem  si  concedimus 
poetae  apparet  Amphitruonis  versus  180 — 218  qui  volgo  octonarii  feruntur  per  dimetros  esse 
discribendos:  qui  enim  continuitatem  metri  turbant  octonarii  diaeresi  carentes,  ei  aut  facile  corrigi 
possunt  ut 

183  aliquem  hominem  adlegent  qui  mihi  advenienti  os  occillent  probe 
ubi  venienti  proclivis  est  emendatio,  aut  interpolationis  suspicioni  sunt  obnoxii  ut 
197  ea  nunc  meditabor  quomodo  illi  dicam  quom  illo  advenero 
qui  prorsus  mihi  quidem  languere  videtur  prae  eis  quibus  eadem  sententia  statim  iteratur: 

201  Sot  quomodo  et  verbis  quibus  me  deceat  fabularior 

prius  ipse  mecum  etiam  volo  hic  meditari;  sic  haec  proloquar, 
itaque  non  dubito  quin  versus  197 — 200  recentiori  Amphitruonis  retractationi  debeantur.  Iam 
solus  restat 

194  regique  Thebano  Creoni  regnum  stabilivit  suum 
quem  si  deleveris,  atque  potest  sane  sine  ullo  sententiae  detrimento  abesse,  habes  iam  dimetros 
LXV1II  usque  ad  v.  218  continua  seria  decurrentes.  Sequuntur  numeri  cretici,  quos  inde  a,  v. 
246  demum  excipiunt  rursus  octonarii  quindecim,  qui  dimetrorum  mensuram  respuunt  et  priorem 
huius  scaenae  partem  claudunt. 


Sed  tandem  aliquando  ad  Bacchidum  scaenae  enarrationem  unde  oratio  deflexit 
redeundum  est.  Prodit  igitur  in  scaenam  servolus,  qui  tam  praeclare  Sl?  d£*7wmovros  perso- 
nam sustinet  senem  ludificaturus  cum  Mnesilochi  epistula:  nam  ubi  prius  ipsius  commentum 
quo  aurum  a filio  Ephesi  relictum  esse  illi  persuaserat  (235 — 348)  Mnesilochi  imprudentia  cor- 
ruit (612  sq.),  novae  iam  ei  parandae  sunt  fallaciae,  ut  seni  Philippos  quadringentos  duplum 
eius  pecuniae  quae  militi  pro  Bacchide  solvenda  est  extricaret.  Atque  alterius  huius  doli  prima 
iam  quasi  semina  fuerunt  sparsa  (770 — 841),  cum  ipsius  militis  quantumvis  inexpectato  adventu 
Chrvsali  fabrica  non  tam  disturbata  est,  quam  subitariae  rei  celeriter  arrepta  opportunitate  pro- 
mota (842 — 912).  Senex  ipse  ducentos  aureos  se  daturum  esse  militi  promisit:  restat  ut  ducenti 
qui  reliqui  sunt  Philippi  ei  auferantur.  Huc  igitur  temporis  momento,  cum  in  eo  res  est  ut 
duplicis  fallaciae  consummetur  apparatus,  fabulaeque  conversio  exspectationi  quam  <)\c  iiv-v.- 
twvto?  inscriptio  moverat  plene  satisfaciat,  quid  aptius  excogitari  potuit  hoc  Graeci  poetae 
invento,  quo  idem  ille  Chrysalus,  qui  iam  semel  praepropera  tumens  confidentia  calliditatem 
suam  temere  praedicaverat  (640 — 661),  nunc  certiore  fiducia  elatus  artes  suas  atque  dolos  iterum 
iactat?  Quem  ad  finem  proterve  ludit  colores  quibus  poetae  tragici  Troiae  interitum  depingere 
solent  ad  comoediae  ridicularia  detorquendo,  quod  ut  in  Atheniensi  comico  minime  insolitum 
est,  ita  abhorret  ab  Plauti  consuetudine.  Plautinae  aetatis  indolem  bellicam  Bomanique  ingenii 
strenuam  severitatem  exprimunt  in  re  simili  Pseudoli  canticum  alterum  (574  594)  vel  ipsius 

Chrysali  versus  qui  paullo  antecedunt  709 — 12  vel  subsequuntur  1068 — 1075:  haec  ex  ipsius 
barbari  poetae  officina  prodierunt  atque  mirum  quantum  discrepant  ab  huius  quoti  nunc  enarra- 
mus cantici  doctis  paratragodumenis. 

Orditur  ab  Atridarum  laudibus,  qui- cum  post  tot  annorum  oppugnationem  Troiam  vi 
armisque  ceperint,  id  non  aeque  detrimento  fuisse  - haec  enim  versus  corrupti  non  pedibus 
termento  fuit  sententia  esse  debet  — praeut  iam  ipse  erum  suum  sine  exercitu  sola  ingenii 
fretus  sollertia  profligaturus  sit.  Atque  tam  certus  est  rem  prospere  processuram  ut  iam  nunc 
de  eri  victi  deceptiquc  quasi  alterius  Priami  fortuna  lamentari  incipiat 

O Troia,  o patria,  o Pergamum 
o Priame  periisti  senex, 

quam  instantis  victoriae  quasi  anteceptam  laetitiam  qui  non  intellexit,  is  ut  ad  sequentia  prae- 
pararet animos  versum  931 

cepi  expugnavi  amanti  erili  filio  aurum  ab  suo  patre 
cum  metri  sontentiaeque  damno  interpolavit.  Lamentationibus  illis  reddi  celeberrimum  canticum  quo 

Andromacha  capta  apud  Ennium  Troiae  Priami  quo  deflet  interitum*)  iam  dudum  est  intellectum: 
tetigerat  nimirum  Menander  eandem  tragoediam  Graecam  quam  Ennius  vortit  barbare.  Neque  ex 
alio  hausta  sunt  fonte  quae  statim  in  altera  cantici  pericopa  sequuntur,  quibus  ad  ’ JMou -spaiSo; 
similitudinem  singula  et  argumenti  comici  momenta  et  personarum  partes' exiguntur.  Nicobulus 
senex  Priami  personam  sustinet  (cf.  973.  976.  978):  tabellae  quas  Chrysalus  secum  fert  equi 
lignei  instar  sunt:  Pistoclerus  unde  eas  sumpserat  (cf.  715.  727)  alter  est  Epius:  Mnesi- 
lochus  Sinonem  exprimit,  nisi  (piod  non  in  busto  Achillis  cum  igni  sed  in  lecto  accubat  cum 
Bacchide  quae  ipsum  exurit:  Chrysallis  denique  est  Ulixes  cuius  consilio  omnia  haec  geruntur. 
Qui  sequuntur  versus  quattuor  quibus  litterae  in  tabellis  scriptae  cum  militibus  in  equo  occludis 
conferuntur,  ei  vel  propter  sermonis  artificia  ludibunda  Plautum  praeter  exemplaris  fidem  addi- 
disse censeo. 

Hucusque  omnia  docta,  perspicua,  inter  se  nexa:  iam  vide  mihi  quae  inde  a 945 
sequuntur  quibus  denuo  quasi  de  integro  rerum  Troicarum  instituitur  comparatio  prorsus  a 
priore  diversa.  Quod  seni  Nieobulo  iam  non  Priami  sed  Ilii  partes  tribuuntur,  id  quidem  non 
magni  est  momenti,  cum  etiam  in  eis  quae  sequuntur  v.  956  eadem  appareat  varietas : at  miles 
cui  Bacchis  eripitur  Menelai  partes  agit,  Chrysallis  autem,  qui  modo  cum  milito  illo  acerrime  con- 
flixerat, Agamemnonis,  quod  perquam  ineptum  est  statimque  Ulixis  persona  substituta  corrigitur. 
» 

Iam  vero  Mnesilochus  Alexander  est,  quippe  qui  Bacchidem  secum  abducere  velit:  sed  quo- 
modo nunc  Ulixes  Chrysallis  novo  huic  Paridi  opitulaturus  Ilium  oppugnare  poterit?  Quid 
multa?  omnia  haec,*  quae  adversis  frontibus  secum  pugnant  neque  ulla  ratione  cum  fabulae 
argumento  conciliari  possunt,  futtiliter  excogitata  sunt  ab  homine  qui  notissima  nomina  ex 
Troicarum  fabellarum  suppellectili  temero  corrasit.  Has  ineptias  nemo  tam  perverso  utetur 
indicio  ut  ex  Menandro  sumpta  esse  credat:  at  possit  aliquis  eo  confugere  ut,  quemadmodum 
Plautus  et  in  eis  quae  proxime  antecedunt  (941 — 944)  et  in  eis  quae  mox  in  tine  cantici  sub- 
sequuntur (976 — 978)  sua  Menandreis  admiscuit,  eadem  ratione  etiam  haec  a barbaro  poeta 
male  concinnata  esse  opinetur.  Sed  absunt  omnes  Plautini  sermonis  facetiae  ac  lepores,  omnes 
numerorum  nervi : itaque  magis  eo  sententia  mea  inclinat  ut  cum  Wilamowitzio  hos  octo  versus 
ab  insulso  histrione  adsuta  esse  censeam,  qui  populi  indocti  gratia  nomina  trita  et  volgaria  pro 
doctioribus  et  exquisitioribus  reposuit.  Quod  ut  argumentis  confirmem  non  abutar  prava 
lectione  versus  951,  cui  editores  obtruserunt  ex  Gulielmi  coniectura  vitiosam  Iliorum  appella- 
tionem, cuius  alterum  exemplum  desidero:  sed  quod  in  eodem  versu  Ulixes  fata  illorum 
exquisivisse  dicitur,  id  ex  trium  fatorum  commemoratione  quae  postea  demum  sequitur  natum  est. 
Fata  autem  genuinam  esse  scripturam  Ambrosiani  Palatinorumque  librorum  consensu  firmatur. 

Remota  hac  interpolatione  in  tertia  cantici  stropha  rursus  omnia  docta  et  exquisita:  pergit 
Chrysallis  in  coepta  comparatione  atque  suam  ipsius  victoriam  non  minus  in  fatis  esse  signi- 
ficaturus quam  Troiae  interitum,  qui  a trium  fatorum  consummatione  portenderetur,  fata  illa 
enumerat,  palladii  raptum,  Troili  mortem,  portae  Phrygiae  demolitionem.  Ultima  res  cur  fatalis 


:) 


0 pater,  o patria,  o Priami  domus, 

saeptum  altisono  cardine  templum ! eqs.  (Enn.  fr.  81  sq.  Ribb.) 

sit  docemur  eis  quae  in  Servianorum  scholiorum  farragine  ad  Aen.  JI  13  leguntur  1 fatisque 
repulsi:  oraculis  secundum  Plautum  iribus;  vita  scilicet  Troili,  palladii  conservatione , integro 
sepulcro  Laomedontis,  quod  in  Scaea  porta  fuit:  ut  in  Bacchidibus  lectum  est.‘  ubi  regis  qui 
urbis  moenia  condidit  monumentum  in  ipsa  porta  exstructum  mirum  videri  potest,  quam- 
quam a priscorum  temporum  moribus  non  prorsus  abhorret,  sicut  nuper  didicimus  Mycenensium 
nobilium  sepulcris  iuxta  portam  intra  moenia  detectis.  Certe  huius  fati  singularitas  non  ex 
recentissimae  aetatis  aliquo  commento  insulso  nata  est,  sed  ex  antiquiore  poesi  repetenda. 
Ceterum  si  quis  Yergiliani  scholii  doctrinam  ex  Plautino  quodam  commentario  promanasse  cre- 
dere volet,  per  me  licebit,  modo  ne  de  Cornelii  si  dis  placet  Sisennae  commentariis  cogitet,  quem 
hominem  ut  ab  Hadriani  aetate  propius  abesse  statuam  quam  a temporibus  Sullanis  certissimis 
inducor  rationibus  *). 

Tribus  igitur  illis  fatis  paria  Nicobulo  quoque  exitio  fore  iactat  Chrysalus.  Nam  sicut 
Ulixes  primum  clam  dolo  Troiam  ingressus  sit  ut  palladium  ex  arce  auferret,  ita  se  dudum 
senem  decepisse,  cum  ei  aurum  a filio  Ephesi  relictum  esse  persuasisset.  Deinde  se  tamquam 
Troilum  occidisse  tum,  cum  tabellas  novis  struendis  insidiis  ad  senem  tulisset:  ibi  sese  paene 
captum  et  vix  e periculo  exsolutum  esse,  quemadmodum  Ulixem  ab  Helena  cognitum  Hecu- 
baeque  proditum  vix  blanditiis  se  servasse  ferrent.  Quid  vero  Ulixi  cum  morte  Troili?  innuo 
in  raptu  palladii  agnitum  eum  esse  ab  Helena  nota  est  fabula.  Et  Chrysalus  nonne  in  primo 
statim  mendacio  quod  de  hospite  Ephesio  auroque  ibi  relicto  dixerat,  quo  mendacio  signum  quasi 
ex  arce  iam  abstulisse  sibi  videbatur,  detectus  et  captus  est?  Itaque  patet  versus  hos  quattuor 
Ibi  vix  me  exsolvi  atque  id  periclum  adsimulo,  Ulixem  ut  praedicant 
cognitum  ab  Helena  esse  proditum  Hecubae,  set  ut  illini  ille  se 
blanditiis  exemit  et  persuasit  se  ut  amitteret, 
item  ego  dolis  me  illo  extuli  e periclo  et  decepi  senem, 
quippe  quibus  palladii  raptus  significetur  non  suo  loco  in  libris  legi  sed  pone  v.  958  esse 
collocandos. 

In  ultima  denique  quae  restat  cantici  parte  alteram  quam  modo  instruere  coepit  i-arr.v 
Chrysalus  comparat  cum  morte  Troili,  quae  alterum  inter  Troiae  fata  obtinet  locum  postquam 
Ulixes  signum  Palladis  ex  arce  deripuit.  Quamquam  longe  diversa  est  vulgaris  harum  rerum 
fama,  qua  Troilus  vixdum  e pueris  egressus  statim  in  initio  tmv  ’Do.a>«3v  ab  Achille  deprensus 
et  interfectus  esse  fertur.  Hanc  secutus  est  extremae  Iliadis  partis  poeta  (cf.  £2  257)  expressit- 
que  Cypriorum  auctor  atque  vetustior  Atticorum  tragoedia  vehit  Sophocles.  A qua  longe 
discrepat  narratio  apud  Dictyn  IV  9 et  multo  explicatior  apud  Darota  29 — 33,  qui  post  Hectoris 
mortem  Troilum  solum  Troianorum  res  sustinuisse  tradunt.  Nequis  haec  utpote  ab  impudenti 
infimae  aetatis  mendacitate  profecta  contemnat  dissuadet  epigramma  in  -i-lw  receptum,  quod 
reddit  Ausonius,  Vorgilianos  colores  mutuatus  sicut  iam  Seneca  in  Agamemnone  747  fecerat 
(cpitaph.  hor.  18)  ita: 


*)  Eandem  do  huius  [Statilii?]  Sisennae  aetate  sententiam  significasse  Bergkium  (de  1)  finali  p.  124) 
nunc  demum  video. 

Hectore  prostrato  nec  dis  nec  viribus  aequis 
congressus  saevo  Troilus  Aeacidae 
raptatus  bigis  fratris  coniungor  honori, 

cuius  ob  exemplum  nec  mihi  poena  gravis. 

Atqui  ulterius  huius  fabulae  vicissitudines  cantici  Plautini  ope  nunc  persequi  licet : nempe  in  ea 
quam  Menander  carpit  Enniusque  vertit  tragoedia,  cum  Troili  mors  inter  Troiae  fata  enumerata 
fuerit,  non  adulescentuli  immaturus  deflebatur  obitus,  sed  eius  herois  mors  fatalis,  iu  cuius  vita 
ac  virtute  vel  propter  ipsius  nomen  patriae  salus  posita  esse  videbatur.  Quam  autem  tragicus 
hic  poeta  quisquis  fuit  mythi  formam  expressit,  eandem  exhibet  vasculi  pictura  attica  ab 
0.  Ialinio  (Troilus  und  Telephus  1859  p.  7)  edita,  cuius  inscriptiones  litteraturam  modii 
saeculi  quinti  reddunt. 

Apte  igitur  cum  hac  Troili  morte  comparat  Chrysallis  eum  dolum  in  quo  cum  ipso 
milite  quasi  altero  Troilo  ei  confligendum  fuit:  qua  in  comparatione  nondum  omnia  persanata 
•sunt.  Turbat  enim  sententiarum  ordinem  versus  9G1 

quom  censuit  Mnesilochum  cum  uxore  esse  dudum  militis, 
quae  apta  non  sunt  cum  propter  dudum  vocabulum,  siquidem  Bacchidem  non  meretricem  esse 
sed  militis  uxorem  novo  demum  hoc  dolo  seni  persuadere  coepit  Chrysalus,  tum  quia  hac 
ratione  non  satis  apparet  quae  inter  falsam  hanc  senis  opinionem  et  Troili  mortem  intercedat 
similitudo.  Itaque  hunc  versum  ex  Wilamowitzii  sententia  expunxi,  lam  vero  patet  nullo 
modo  in  versibus  qui  nunc  sese  excipiunt 

post  ubi  tabellas  ad  senem  tetuli,  ibi  ego  occidi  Troilum : 
post  cum  magnifico  milite,  urbis  verbis  qui  inermus  capit, 
conflixi  atque  hominem  reppuli. 

alterum  post  tolerari  posse : reposui  igitur  quod  simplicissimum  fuit  il ri. 


Quo  diutius  quam  speraveram  in  huius  cantici  examinandis  rationibus  commoran- 
dum mihi  fuit,  eo  brevius  iam  altero  scaenicae  interpolationis  exemplo  defungar,  quod  in 
versibus  500 — 525  detexisse  mihi  videor.  Mnesilochus  in  patriam  reversus  ubi  a Chrysalo 
certior  factus  est  et  Bacchidem  amicam  a Pistoclero  inventam  et  servoli  calliditate  copiam  auri 
sibi  factam  esse,  primum  effusa  laetitia  nihil  amico  vero  divinius  profitetur,  nihilque  sanctius 
gratitudinis  officio,  quod  mox  insigni  specimine  declaraturum  spondet  (385 — 404).*)  At  ubi  in 


*)  In  hoc  Mnesiloclh  sermone  pleraque  sana  esse  videntur,  modo  deleveris  versus  393  alterum  hemi- 
stichium sed  eccum  video  incedere  ex  versus  403  exitu  sed  eccos  video  incedere  simili  librarii  errore  illatum  atque 
fuit  is  de  quo  supra  p.  7 ad  Stichi  282  dixi  (cf.  Baccli.  644  = 73).  Praeterea  nescio  an  v.  396 
nimio  impendiosum  praestat  te  quam  ingratum  dicier 

utpote  ex  v.  394 


nam  pol  meo  quidem  animo  ingrato  homine  nihil  inpensiust 
male  detortus  expellendus  sit;  quo  facto  structura  paullo  liberiore  sed  minime  vitiosa  illum  laudabunt  boni  ad  eum 
qui  malefactorem  amittit,  hunc  etiam  ipsi  culpabunt  mali  ad  eum  qui  benefactorem  relinquit  relatum  est. 

scaena  quae  sequitur  (405  — 500)  ob  Lydi  errorem  falsa  ei  de  Bacchidis  et  Pistocleri  amore 
subnascitur  suspicio,  subito  omnia  haec  promissa  exciderunt  atque  ira  et  dolore  percitus  nihil 
aliud  animo  agitat  nisi  quemadmodum  amicae  amicique  perfidiam  ulciscatur.  Hoc  igitur  consi- 
lium inde  a versu  500  eloquitur,  sermone  mirum  in  modum  incondito  et  perplexo.  Eaedem 
repetuntur  sententiae  (506  = 515.  511  = 504.  505),  eadem  iterantur  verba,  vehit  vs.  512 — 514 
iterum  paulisper  immutati  post  519  in  libris  praeter  Ambrosianum  leguntur.  Sententiarum 
nexus  aliquotiens  nullus,  vehit  post  v.  503,  ubi  malo  suo  Bacchis  Pistoclerum  exoptasse  tum 
demum  recte  dicitur,  si  vs.  504  et  505  omittantur,  quod  qui  intellexit  emendator  vetustus  pro 
suo  reposuit  meo  in  Palatinorum  scriptura  suomeo  etiam  nunc  servatum.  Ne  longus  sim : 
duplicem  eiusdem  sermonis  recensionem  male  contaminatam  agnosces,  ubi  hanc  tabulam 
in  qua  utriusque  recensionis  formam  discernere  conatus  sum  accuratius  inspexeris: 


500  Inimiciorem  nunc  utrum  credam  magis 

sodalem  ne  esse  an  Bacchidem  incertum  admodumst. 
Illum  exoptavit  potius?  habeat,  optumumst. 


503  Ne  illa  illud  hercle  cum  malo  fecit  suo:  503  Ne  illa  illud  herclo  cum  malo  fecit  meo: 

nam  mihi  divini  numquam  quisquam  creduat, 
505  ni  ego  illam  exemplis  plurumis  planeque  amo. 

506  ego  faxo  hau  dicet  nactam  quem  deluserit.  515  Numquam  edepol  vivom  me  inridebit:  nam  mihi 

Nam  iam  domum  ibo  atque  aliquid  surrupiam  patri.  decretumst  renumerare  iam  omne  aurum  patri. 

Id  isti  dabo : ego  istanc  multis  ulciscar  modis : Igitur  mi  inani  atque  inopi  subblandibitur, 

adeo  ego  illam  cogam  usque  ut  mendicet  meus  pater.  tum  quom  nihilo  plus  ad  suam  rem  illud  referet, 
Sed  satine  ego  animum  mente  sincera  gero,  519  quam  si  ad  sepiderum  mortuo  dixit  logos. 

510  qui  ad  hunc  modum  haec  hic  quae  futura  fabulor? 

Amo  hercle  opinor  ut  quod  pro  certo  sciam. 

Verum  quam  illa  umquam  de  mea  pecunia 
ramenta  fiat  plumea  propensior 

514  mendicum  malim  mendicando  vincere. 

520  Profecto  stabilest  me  patri  aurum  reddere. 

Eadem  exorabo  Chrvsalo  causa  mea 
pater  ne  noceat,  neu  quid  ei  suscenseat 
[mea  causa  de  auro,  quod  eum  ludificatus  est.  | 

Nam  illi  aequomst  me  consulere,  qui  causa  mea 
mendacium  illud  dixit,  vos  me  sequimini. 


Sed  autem  quam  illa  umquam  meis  opulentiis 
ramenta  fiat  gravior  aut  propensior 
mori  me  malim  excruciatum  inopia. 


